**A Gigabit Hungary Stratégia cél- és eszközrendszere
*Kis Gergely*, Gigabit Hungary Stratégia**

Magyarországon előre jelezhető aggregált negyedéves adatforgalom (utolsó ismert adatpontban mért érték – 2019Q1 – 996 PByte) három-ötszörösével bővülhet 2030-ig. A Magyar Kormány által tervezett Gigabit Hungary Stratégia (GHS) elsődleges célkitűzése, hogy Magyarországon az uniós tagállamok között elsőként épüljön ki a rendkívül nagy sávszélességű adatátviteli hálózat, melyen 2025-ig – illetve 2030-ig – előre tekintve nem alakulhat ki olyan szűk keresztmetszet, mely akadályozná a végfelhasználókat az adatforgalmi kapacitás kihasználásában. A GHS célkitűzése, hogy 2025-re a lakossági, az üzleti és a közintézményi igényhelyek rendre 75%-a, 70%-a és 65%-a, 2030-ra már a lakossági igényhelyek 95%-a, míg az üzleti és közintézményi igényhelyek 100%-a rendelkezzen legalább 1 Gbps szimmetrikus sávszélességű internet-hozzáférés lehetőségével. A GHS 2030-ig határozza meg a digitális ökoszisztéma – uniós szóhasználatban gigabit társadalomnak (Gigabit Society) nevezett – következő fejlődési fázisának elérésére vonatkozó stratégiai célokat és eszközöket. Az előadásban a pillér szerkezet, a cél és eszközrendszer kerül bemutatásra.